《同张伯常会君实南园》
宋代·范纯仁

幽圃多清致，人贤乐有馀。游心同艺苑，归兴若田庐。

畦广容栽同，门扃为著书。筑台占岳顶，凿沼洒伊渠。

庵仿卢仝屋，坊邻白傅居。拂床留倦客，种竹荫游鱼。

弄水衣襟湿，遵流酒盏徐。园翁名草木，山鸟戏阶除。

密席延商皓，高风迈汉疏。城西老诗伯，独免醉登车。

作者简介：范纯仁（1027年6月－1101年），字尧夫，谥忠宣。 北宋大臣，人称“布衣宰相”。参知政事范仲淹次子。1027年6月，范纯仁生于南京应天府。宋仁宗皇祐元年进士。曾从胡瑗、孙复学习。父亲殁没后才出仕知襄邑县，累官侍御史、同知谏院，出知河中府，徙成都路转运使。宋哲宗立，拜官给事中，元祐元年同知枢密院事，后拜相。宋哲宗亲政，累贬永州安置。范纯仁于宋徽宗立后，官复观文殿大学士，后以目疾乞归。建中靖国年间去世，追赠开府仪同三司，谥号忠宣。著有《范忠宣公集》。